Tu ştii ce e de fapt acneea şi cum o poţi trata?
Acneea este o afecţiune cronică, polimorfă care se tratează greu. 60-70% din populaţia adultă se confruntă cu acneea. Dermatologul nu îţi recomandă tratamentele naturiste pentru tratarea acestei afecţiuni.
Mihaela este una dintre fetele care s-a confruntat cu probleme ale tenului. A avut acnee. Timp de zece ani s-a luptat cu această afecţiune şi a căutat tratamente şi proceduri prin care să se vindece. A fost un proces lung care i-a afectat şi cariera. A consultat mai mulţi specialişti până a reuşit să-şi creeze o rutină adecvată care să îi trateze acneea. Dermatologul Anca Pavelescu îţi spune că acneea cuprinde modificări ale glandelor seboree, puncte negre şi pori dilataţi. Îţi recomandă să începi tratamentul cât mai repede, deoarece acneea lasă urme. Ai grijă şi la ce mânănci. O dietă bogată în glucide, dulciuri şi lactate, duc la o agravare a acneei.Uite ce mărturisește Mihaela Gîrbea: "Destul de târziu, şaisprezece jumate, şaptesprezece ani. Problema era că eram în modelling şi asta mi-a afectat nişte contracte. M-am tratat în România, m-am tratat în Filipine, în Columbia. Fiind în modelling şi poate în lumea asta cunoscută la vârsta aia, impactul social era faptul că copiii sau adoloscenţii când te cunoşteau, primul lucru când te vedeau «Vai ce ţi-a ieşit pe faţă» şi astea erau 10 opinii zilnice.“Iată și opinia dermatologului Anca Pavelescu: "Acneea apare datorită predispoziţiei noastre. Predispoziţia individuală ca glandele sebacee să treacă prin toate acele modificări care duc la apariţia unui coş. Predispoziţia respectivă se manifestă prin o hipersecreţie de sebum, printr-o predispoziţie a glandelor sebacee de a se obstrua cu sebum şi celule moarte şi de a se inflama. În primul rând ne ocupăm de acnee şi abia după aia începem tratamentul petelor şi cicatricilor post acnee. Propunem pacienţilor proceduri de peeling, proceduri de microliding, proceduri de tip laser şi sunt eficiente, se pot trata şi se pot şterge urme la ani şi ani de la acnee.“Autor: Alexandra Nistorescu.